उन्होंने बताया, ‘सिंह एक आदतन अपराधी है और उसकी गतिविधियां हानिकारक है। उसका मकसद न केवल शांतिपूर्ण और कानून का पालन करने वाले नागरिकों के बीच आतंक पैदा करना था बल्कि आपराधिक गिरोह बनाने का भी था।’ प्रवक्ता ने बताया कि जिला पुलिस ने सिंह के पूरे रिकॉर्ड को संकलित कर एक फाइल तैयार की जिसे देख सांबा के उपायुक्त ने पीएसए के तहत एक वारंट जारी किया। उन्होंने बताया कि पिछले कुछ वर्षों में सिंह कई अपराधों में संलिप्त पाया गया है। 2015 से उसके खिलाफ चार मामले दर्ज किये जा चुके हैं। उन्होंने बताया ‘कई बार उसे पकडऩे के लिए दल गठित किए गए लेकिन वह चकमा दे कर भाग निकलता था।’